آغ ائو، جمهوریتچی‌لرین حاکم اولدوغو کونگره‌ده حاضرلانان 2017 ساوونما بودجه قانون لاییحه‌نین پرزیدنت باراک اوباما طرفین‌دن وتو ائده‌جگی‌نین سیقنالینی وئردی.
آغ ائودن 602 میلیارد دو‌لارلیق 2017 ساوونما بودجه‌سی تاسلاغینا باغلی ائدیلن آچیقلامادا، تاسلاقدا داعش علیهداری موباریزه، قوانتانامو توتوق ائوی‌نین باغلانیلماسی کیمی ساوونما استراتژی‌لرینی حیاتا کئچیرمک اوچون رهبرلیگه مانع تشکیل ائدن بیر چوخ مادده اولدوغو ایفاده ائدیلدی.
آچیقلامادا، بودجه‌دکی 18 میلیارد دو‌لارلیق بیر حیسه‌نین داعش علیهداری عملیات یئرینه ساوونما باخانلیگی‌نین طلب ائتمدیگی پروقرام‌لارا ایستیقامتلندیریلمه‌سی‌نین نظرده توتولدوغو، بونون دا 30 آوریل 2017 سونراسیندا ساواش زامانی عملیات‌لار اوچون حیاتی اهمیت کسب ائدن مالی کسیلمه‌سی معناسینی گلدیگی سؤیلندی.
ساواش زامانی عملیات‌لارینی 18 میلیارد دو‌لار آزاتمانین و مالیلشدیریلمه‌نین ایلین اورتاسیندا کسمه‌نین، افغانیستان، عراق، سوریه و دیگر یئرلرده وظیفه‌لی عسگرلر باخیمین‌دان تهلوکه‌لی بیر استقرارسیزلیق یاراداجاغینی  وورغولانان آچیقلامادا؛
"ایداره، داعش ایله موباریزه تلاش‌لرینا یؤنلیک فینانسمانین آوریل 2017 سونراسیندا کسیلمه‌سی تکلیفینه شدتله قارشی چیخیر. عراق و سوریه‌ده اؤیرد-تجهیز ائت فعالیت‌لری‌نین فینانسمانی‌نین آزالماسی و فینانسمانین ایل اورتاسیندا کسیلمه‌سی آمریکا اوردوسونون عراق حکومتی، سوریه‌لی مخالیف‌لر و داعش ایله ساواشا‌جاق دیگر یئرلی گوجلرله ایش قابیلیتینی محدودلاش‌دیرا‌جاق، ایل اورتاسیندا ساحه‌دکی گوجلره آمریکا دستگینه مانع تؤره‌ده‌جک و آمریکانین اورتاق‌لارینی دستکلمه مسئولیتینین سورغولانماسینا یول آچاجاقدیر. " دئییلدی.
